*2016.05.19.*

*A nap, amit sose felejtek el. Egy mondat, ami örökre az emlékeiben marad. EL KELL HAGYNOM A HAZÁM… Ma egy hivatalos levelet kaptam. Mikor megláttam kíváncsi lettem, hogy vajon mi lehet benne. - Nem ajánlottan jött; akkor biztos nem fontos talán csak valami hirdetés. - gondoltam. Félre dobtam, hogy majd később megnézzem, de akkor kaptam egy telefont. A barátnőm volt. Zokogva mesélte nekem hogy mi történt. A beszédéből csak egy-két szót értettem. De a lényegre rájöttem. Ezeket a szavakat hallottam. Levél, állam, menni kell, kitelepítés. Próbáltam nyugtatni, de ott motoszkált a fejembe, hogy a mai nap folyamán én is kaptam egy levelet. Azonnal keresni kezdtem és miután megtaláltam, ki is nyitottam. A levélben a következő állt. El kell hagynom Magyarországot, mert német vonatkozásaim vannak. Holnap indulnak a vonatok Németországba. Amit vihetek az nagyjából semmi. Nem tudtam mit csináljak. Itt éltem egész életemben. Magyarnak éreztem magam, és nem csakhogy annak éreztem magam, hanem az is vagyok. A levélben még ott volt egy mondat, hogy ha van valami bizonyítékom arra, hogy tettem valamit a hazaért akkor maradhatok. Ez volt az utolsó esélyem. Ez volt a pici kiskapu, amit kihasználhatok. Keresgélni kezdtem iratok, levelek, dokumentumok, fényképek, cikkek között. De nem találtam semmit. A remény kezdet elhagyni engem. Elkezdtem pakolni, bár túl sok mindent nem vihettem. Előkerestem a fényképalbumokat, egy-két ruhát, és a megtakarított pénzemet. A levélben az is állt, hogy állatokat nem vihetünk magukkal. Itthon engem mindennap 3 állat vár évek óta. Most mit tegye?. Szeretem őket és nem hagyhatom őket el. Kire bízzam őket? Ekkor szakadt el a cérna és kitört belőlem minden. Zokogva rogytam a földre és teljesen összetörtem. A saját hazám küld el engem. Ekkor eszembe jutott, hogy ha nem tettem közvetlenül semmit az országomért, de a magyar kultúráért igen is tettem és teszek. Hiszen nap mint nap őrzöm a magyar néptáncot, népdalokat, népszokásokat. Ez talán jelent valamit és talán nem kell mennem. Még aznap intézkedtem, hogy mit tehetnék. Azt a választ kaptam, hogy ha tudom bizonyítani, akkor talán maradhatok. Gyorsan intézkedtem, hogy igazolást kapjak az egyesülettől. Meg is kaptam és így nem kellett elmennem. Aznap, amikor elmentek a vonatok, több ezer ember volt bennük. Köztük a legjobb barátnőm, osztálytársaim, ismerőseim. Talán ők jártak jobban, talán nem. De amit én tudok, az az, hogy soha nem hagytam volna el magamtól a hazámat. Sokan gondolhatják azt, hogy haragszom, de az a helyzet, hogy nem tudok. Mivel amit szeretek, azt nem tudom gyűlölni. De egy valami viszont megragadt bennem. Egy levél akár az egész életemet felforgathatja, és örökre megváltoztathatja. Ezzel a tudattal fogok tovább élni és mindig bennem lesz, hogy bármikor újra megtörténhet. Hiszen a történelem ismétli önmagát és jobb, hogyha ezt sose felejtjük el.*

*Jagosits Alexandra 9.c*